Gandia intensifica la seguretat contra la violència de gènere al Pirata Beach Fest amb un Punt Violeta i un Camí Segur
02 agost 2024

## Gandia intensifica la seguretat contra la violència de gènere al Pirata Beach Fest amb un Punt Violeta i un Camí Segur02 agost 2024Última actualització: 02 agost 2024

![](../gestion/img/f5c64679ea2a1be0526fb2ba92544de98102d50c25a0c055b072be6be14814b2.jpg)  
  

La **regidora delegada de Protecció, Seguretat i Convivència, Lydia Morant** i l'**intendent cap principal de la Policia Local de Gandia, José Martínez Espasa**, han visitat hui els voltants de les instal·lacions del **Pirata Beach Fest** per comprovar de primera mà alguna de les mesures de seguretat que es posaran en marxa durant l'esdeveniment musical, que comença aquest dimecres 10 de juliol.  
  
En primer lloc, la regidora informat sobre el **camí segur violeta**, un recorregut que va des de la zona dels concerts a la d'acampada i que té com a objectiu que totes les persones i, especialment les dones, puguen anar i tornar soles d'una manera segura.

  
_"Aquest tram, on també s'ha implicat l'àrea d'Igualtat, s'ha condicionat, marcat i il·luminat per donar seguretat i tranquil·litat. A més, passa per punts en què hi haurà agents de Policia Local al llarg de tot el recorregut"_, ha assenyalat.  
  
Una altra de les accions que es posaran en marxa són el Punt Violeta de prevenció de violències sexuals que estarà disponible durant els dies 12 i 13 de juliol entre les 22.30 i les 5.30 hores. Aquest espai comptarà amb la presència de dos agents de la Unitat Gessamí, especialitzada en aquest tipus de delictes, que informaran i orientaran totes les persones que tinguen qualsevol dubte o qüestió relacionada amb la violència de gènere.  
  
_"Vull recordar que els punts violeta també serveixen perquè acudisca qualsevol persona que es vulga protegir o informar sobre una situació perillosa o delictiva"_, ha afirmat Morant.  
  
Paral·lelament, es repartiran durant el festival **2.000 borses per als telèfons mòbils**. Gràcies a aquestes persones, les persones que assistisquen al Festival podran guardar els seus dispositius i objectes personals gaudint d'aquest matí del festival en plenes condicions de seguretat.